text: Se video: Beredskabschef: 1.400 timers undervisning er vigtigt
  10 september 2014 kl. 16.04
  Beredskabscenteret i Haderslev vil ikke lægge sig uden kamp. Et flertal i Folketinget vil spare 125 mio. kroner på området, men Haderslev må ikke miste sit beredskab, siger afdelingschef.
  
  Selvom regeringen, Dansk Folkeparti og Venstre vil spare 125 mio. kroner på beredskabet, så skal de penge ikke findes ved at nedlægge centret i Haderslev. Det mener afdelingschef ved Beredskabscenter Syd, Niels Bonde Jensen.
  - Vores brandmænd får 1.400 timers uddannelse i redningsberedskab, og det skal holdes op mod en kommunal brandmand, der har 226, forklarer Niels Bonde Jensen.
  Hør ham forklare, hvorfor uddannede brandmænd er vigtige at beholde i Sønderjylland i videoen. (Varighed 50 sekunder)
  